CELEX: 62013CN0374
Language: el
Date: 2013-07-01 00:00:00
Title: Υπόθεση C-374/13 P: Αναίρεση που άσκησε την 1η Ιουλίου 2013 η Metropolis Inmobiliarias y Restauraciones, SL κατά της αποφάσεως που εξέδωσε το Γενικό Δικαστήριο (όγδοο τμήμα) στις 25 Απριλίου 2013 στην υπόθεση T-284/11, Metropolis Inmobiliarias y Restauraciones, SL κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

31.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/23
            
         Αναίρεση που άσκησε την 1η Ιουλίου 2013 η Metropolis Inmobiliarias y Restauraciones, SL κατά της αποφάσεως που εξέδωσε το Γενικό Δικαστήριο (όγδοο τμήμα) στις 25 Απριλίου 2013 στην υπόθεση T-284/11, Metropolis Inmobiliarias y Restauraciones, SL κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   (Υπόθεση C-374/13 P)
   2013/C 252/38
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Metropolis Inmobiliarias y Restauraciones, SL (εκπρόσωπος: J. Carbonell Callicó, abogado)
   
      Αντίδικοι κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), MIP Metro Group Intellectual Property GmbH & Co. KG
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση που εξέδωσε το Γενικό Δικαστήριο (όγδοο τμήμα) στις 25 Απριλίου 2013 στην υπόθεση T-284/11, δεχόμενο κατά συνέπεια την υπ’ αριθ. 7.112.113 αίτηση καταχώρισης του κοινοτικού σήματος «METROINVEST» για υπηρεσίες της κλάσεως 36,
            
         
               —
            
            
               να καταδικάσει τους αντίδικους στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα προβάλλει έναν και μοναδικό λόγο αναιρέσεως, ο οποίος αφορά:
   
               —
            
            
               
                  
                     Παράβαση του άρθρου 8, παράγραφος 1, στοιχείο β', του κανονισμού 207/2009
                  
                   (1)
               
            
         Εντούτοις, ο λόγος αυτός υποδιαιρείται σε τέσσερα σκέλη:
   
               —
            
            
               Πλάνη του Γενικού Δικαστηρίου και του ΓΕΕΑ όσον αφορά την εκτίμηση περί της ομοιότητας των σημείων.
            
         
               —
            
            
               Το Γενικό Δικαστήριο δεν έλαβε υπόψη τη νομολογία που έχει εφαρμογή στο πλαίσιο της σφαιρικής εκτίμησης του κινδύνου συγχύσεως.
            
         
               —
            
            
               Έλλειψη συνοχής με άλλες αποφάσεις του ΓΕΕΑ σε υποθέσεις με τους ίδιους διαδίκους και οι οποίες αφορούν σχετικά σήματα.
            
         
               —
            
            
               Αρμονική συνύπαρξη με άλλα σήματα που περιέχουν τη λέξη «METRO» σε διάφορες κλάσεις, περιλαμβανομένης και της κλάσεως 36.
            
         
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1).